b'\n_START_ARTICLE_\nAlgis Tomas Geniu\xc5\xa1as\n_START_PARAGRAPH_\nAlgis Tomas Geniu\xc5\xa1as (1932 m. rugpj\xc5\xab\xc4\x8dio 12 d. Kaune \xe2\x80\x93 2017 m. sausio 8 d. Vilniuje) \xe2\x80\x93 Lietuvos literat\xc5\xabros tyrin\xc4\x97tojas, habilituotas humanitarini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\nMokydamasis Vilkijos gimnazijoje dalyvavo pasiprie\xc5\xa1inime tarybiniam okupaciniam re\xc5\xbeimui, 1948 m. suimtas ir nuteistas. Kal\xc4\x97jo Vilniuje, Kaune, v\xc4\x97liau Mordovijos, Kemerovo, Omsko lageriuose. 1955 m. gr\xc4\xaf\xc5\xbeo \xc4\xaf Lietuv\xc4\x85, iki 1956 m. dirbo fabrike Kaune. 1961 m. Leningrado universitete baig\xc4\x97 angl\xc5\xb3 filologij\xc4\x85. 1988 m. filologijos moksl\xc5\xb3 daktaras._NEWLINE_Nuo 1961 m. Kauno medicinos instituto, nuo 1963 m. \xe2\x80\x93 Vilniaus universiteto, 1965\xe2\x80\x931966 m., 1969\xe2\x80\x931974 m. \xe2\x80\x93 Latvijos universiteto, nuo 1974 m. \xe2\x80\x93 Vilniaus universiteto Kauno vakarinio fakulteto, 1996\xe2\x80\x932003 m. \xe2\x80\x93 Vytauto Did\xc5\xbeiojo universiteto d\xc4\x97stytojas. 1980\xe2\x80\x931992 m. Lietuvos moksl\xc5\xb3 akademijos, 1992\xe2\x80\x931993 m. agent\xc5\xabros ELTA, Europos Tarybos informacini\xc5\xb3 priemoni\xc5\xb3 koordinacinio komiteto Strasb\xc5\xabre darbuotojas. 1993\xe2\x80\x931999 m. Jungtini\xc5\xb3 taut\xc5\xb3 Lietuvos asociacijos prezidentas. Nuo 1994 m. Tarptautin\xc4\x97s nepriklausom\xc5\xb3 \xc5\xbeurnalist\xc5\xb3 federacijos atstovas JT \xc5\xbdmogaus teisi\xc5\xb3 komiteto sesijose._NEWLINE_Tyrin\xc4\x97ja V. \xc5\xa0ekspyro k\xc5\xabryb\xc4\x85, apie j\xc4\xaf u\xc5\xbesienio moksliniuose leidiniuose paskelb\xc4\x97 studij\xc5\xb3. Para\xc5\xa1\xc4\x97 atsiminim\xc5\xb3 apie kalinim\xc4\x85 lageriuose (i\xc5\xa1spausdinti knygoje Antanas Mi\xc5\xa1kinis. Sulau\xc5\xbeyti kry\xc5\xbeiai, 1989 m.; joje publikuojami lageryje jo perra\xc5\xa1yti ir i\xc5\xa1saugoti A. Mi\xc5\xa1kinio \xe2\x80\x9ePsalmi\xc5\xb3\xe2\x80\x9c rankra\xc5\xa1\xc4\x8diai).'